Det er ingen hemmelighed, at jeg får kvalme af at høre om konkurrencesamfundet og præstationskultur.

Det er som om, vi som nation har specialiseret os i at sparke nedad og så ellers skubbe resten helt ud til taberkanten. Så der kun bliver plads til dem med spidse albuer, konkurrence i øjnene og mig, mig, mig i hjertet.

For der bliver flere og flere af os, der ikke lever op til standardkravene til at være en god, aktiv, produktiv og værdiskabende borger i dagens Danmark.